Diari Oficial de la Generalitat Valenciana


Sumari del DOGV 3090, del 01-10-1997 (1997/10870)

RESOLUCIÓ de 7 de juliol de 1997, del director general d'Urbanisme i Ordenació Territorial, que fa referència a la modificació número 2 de les Normes Subsidiàries de Genovés.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10772


Data del document
:   07-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3244 RESOLUCIÓ de 7 de juliol de 1997, del director general d'Urbanisme i Ordenació Territorial, que fa referència a la modificació número 2 de les Normes Subsidiàries de Genovés. [97/Q10115]
  
Vist l'expedient tramés per l'Ajuntament de Genovés que fa referència a la modificació número 2 de les Normes Subsidiàries, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del Ple de l'Ajuntament, en la sessió del dia 4 d'octubre de 1996 i, després del període d'exposició pública pertinent, en el qual no es van presentar al·legacions, el va aprovar provisionalment el mateix òrgan el 4 de març de 1997.
  
Segon
  
El projecte consta de memòria, plànol d'informació i plànol d'ordenació. La documentació està completa de conformitat amb el que estableix l'article 27 de la Llei Reguladora de l'Activitat Urbanística de la Generalitat Valenciana.
  
Tercer
  
Genovés té Normes Subsidiàries de Planejament de tipus B, aprovades definitivament per la Comissió Territorial d'Urbanisme en la sessió del dia 31 de maig de 1988.
  
Quart
  
La modificació proposada té per objecte el canvi d'alineacions de l'illa delimitada pels carrers Mestre Serrano, ronda Sud-1, carretera C-332 i l'albereda principal. L'albereda principal té una amplària de 20 metres i en aquesta illa es pretén que siga de 21 metres. De la mateixa manera l'amplària de la ronda Sud-1 passarà dels 7 metres actuals a 6 metres.
  
El fet es justifica perquè quan es va concedir la llicència per a la construcció d'un habitatge el 12 d'abril de 1994 es va fixar erròniament l'amplària del carrer en 21 metres, i ara queda, amb l'execució de l'albereda principal, fora de línia. L'error es va produir perquè en el moment de fixar l'alineació es va amidar directament sobre el plànol d'ordenació a escala 1/1000, en lloc de llegir la cota del plànol d'alineacions i rasants.
  
Atés que es pretén ampliar un metre l'amplària de l'albereda principal i a fi de mantenir les edificabilitats de l'illa, es reduirà a la vegada en un metre l'amplària de la ronda Sud-1.
  
Cinqué
  
De la documentació presentada es deduïa que era una regularització d'una actuació urbanística, per la qual cosa la Comissió Territorial d'Urbanisme el 28 de maig de 1997 va acordar supeditar la proposta d'aprovació definitiva al conseller d'Obres Públiques, Urbanisme i Transports, fins que l'ajuntament presentara el plànol d'alineacions i rasants, rectificat com cal.
  
La modificació es fonamentava en un edifici amb llicència irregularment concedida ja que es va autoritzar la construcció després de la delimitació de la unitat d'actuació i abans de l'aprovació de la reparcel·lació de la unitat.
  
Fonaments de dret
  
Primer
  
La tramitació és correcta, de conformitat amb el que estableix l'article 55.1, per remissió a l'article 38 de la Llei Reguladora de l'Activitat Urbanística.
  
Segon
  
No hi ha inconvenients urbanístics per a procedir a la modificació plantejada, tenint en compte, a més, que els canvis d'alineacions tenen el caràcter d'ordenació detallada de competència municipal. S'observa tanmateix, que sobre projecte no hi ha entrebancs per a no mantenir l'amplària de l'avinguda en el tram en qüestió, ja que la tipologia edificatòria permesa en el mateix planejament permet enretirar-se dos metres d'alineació oficial, amb la qual cosa ja es trenca la perspectiva del carrer des del mateix pla.
  
Tercer
  
L'11 de juny de 1997 es va presentar el plànol de refosa sol·licitat en què es reflecteixen els canvis realitzats.
  
Quart
  
L'ajuntament ha demostrat que la llicència es va atorgar correctament, atés que l'aprovació del projecte de reparcel·lació és anterior a la concessió de la llicència i la data que apareix en el document original és un error mecanogràfic.
  
Cinqué
  
D'acord amb l'informe tècnic favorable dels serveis territorials d'aquesta Direcció General d'Urbanisme i Ordenació Territorial s'han esmenat les deficiències indicades anteriorment.
  
Sisé
  
El director general d'Urbanisme i Ordenació Territorial és competent, de conformitat amb el que estableix l'article 8.b) del Decret 77/1996, de 16 d'abril, del Consell de la Generalitat Valenciana, pel qual s'aprova el Reglament dels Òrgans Urbanístics de la Generalitat Valenciana, en relació amb l'article 41 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, respecte de les facultats que per delegació li confereix el Ple de la Comissió Territorial d'Urbanisme.
  
Vistos la legislació aplicable, com també la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, resolc:
  
Considerar complit l'acord de la Comissió Territorial d'Urbanisme de València, de 19 de maig de 1997, que fa referència a la modificació número 2 de canvi d'alineacions de les Normes Subsidiàries de Planejament de Genovés.
  
Declarar definitivament aprovada la modificació número 2 de canvi d'alineacions de les Normes Subsidiàries de Planejament de Genovés.
  
Ordenar la publicació en el Diari Oficial de la Generalitat Valenciana d'aquesta resolució.
  
L'Ajuntament de Genovés haurà de notificar el contingut d'aquesta resolució a tots els particulars interessats en l'expedient de referència.
  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la recepció d'aquesta notificació.
  
Tot això, sense perjudici que es puga interposar qualsevol altre recurs que s'estime oportú.